Propunere de DECIZIE A CONSILIULUI privind poziția care trebuie adoptată de Uniunea Europeană în cadrul Comitetului de asociere UE-Chile referitor la modificarea anexei XII la acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, de stabilire a listei entităților chiliene care fac achiziții în conformitate cu dispozițiile titlului IV din partea IV (Achiziții publice) /* COM/2013/0942 final - 2013/0450 (NLE) */





EXPUNERE DE MOTIVE 1. CONTEXTUL PROPUNERII Acordul de asociere între Comunitatea Europeană și statele sale membre, pe de o parte, și Republica Chile, pe de altă parte (denumit în continuare „Acordul de asociere”), a fost semnat la 18 noiembrie 2002. Anexa XII la Acordul de asociere stabilește lista entităților publice chiliene vizate în temeiul angajamentelor privind achizițiile publice. Republica Chile propune modificarea anexei XII. Propunerea constă în simplificarea listei entităților publice enumerate în dreptul fiecărui minister în apendicele 1 A prin înlocuirea acesteia cu o clauză generală, care să asigure includerea tuturor entităților subordonate ministerelor enumerate. În plus, autoritățile chiliene propun introducerea în apendicele 2 A a unei clauze generale referitoare la toate entitățile de la nivel local sau regional (municipalități). Modificarea sugerată elimină necesitatea unor viitoare schimbări făcute anexei în cazul în care entitățile se schimbă (și anume, în cazul înființării unor servicii dependente, regiuni, provincii sau comune suplimentare sau în cazul unificării sau desființării acestora). Mai mult, având în vedere că acoperirea Republicii Chile în temeiul titlului IV al părții IV privind achizițiile publice rămâne neschimbată, Comisia Europeană consideră că această modificare este de natură pur formală și că nu se justifică nicio ajustare compensatorie în temeiul articolului 159 alineatul (2) din Acordul de asociere. Dimpotrivă, ea aduce o îmbunătățire rezonabilă structurii acordului. Apendicele 1 B și 2 B din anexa XII, care se referă la acoperirea tuturor celorlalte entități publice centrale și locale sau regionale fără caracter industrial sau comercial, rămân neschimbate. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Nu sunt relevante, întrucât prezenta propunere, care modifică formal anexa XII, nu introduce nicio schimbare în ceea ce privește domeniul de aplicare. 3. ELEMENTELE JURIDICE ALE PROPUNERII Consiliul este invitat să adopte o poziție a Uniunii Europene asupra unui proiect de decizie a Comitetului de asociere dintre Uniunea Europeană – Chile de modificare a listei entităților chiliene care fac achiziții în conformitate cu dispozițiile prevăzute la titlul privind achizițiile publice din Acordul de asociere. Articolul 159 din Acordul de asociere prevede posibilitatea de a rectifica acoperirea titlului privind achizițiile publice, iar Comitetul de asociere este împuternicit să ia această decizie în vederea modificării anexei XII în temeiul alineatului (3) din prezentul articol. Propunerea intră în sfera competenței exclusive a Uniunii Europene. În consecință, principiul subsidiarității nu se aplică. 4. IMPLICAȚIILE BUGETARE Propunerea nu are implicații financiare asupra bugetului Uniunii Europene. 2013/0450 (NLE) Propunere de DECIZIE A CONSILIULUI privind poziția care trebuie adoptată de Uniunea Europeană în cadrul Comitetului de asociere UE-Chile referitor la modificarea anexei XII la acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, de stabilire a listei entităților chiliene care fac achiziții în conformitate cu dispozițiile titlului IV din partea IV (Achiziții publice) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9), având în vedere propunerea Comisiei Europene, întrucât: (1) Acordul de asociere între Comunitatea Europeană și statele sale membre, pe de o parte, și Republica Chile, pe de altă parte[1] (denumit în continuare „Acordul de asociere”), a fost semnat la 18 noiembrie 2002. (2) Anexa XII la Acordul de asociere prevede o listă a entităților din Republica Chile care fac achiziții în conformitate cu dispozițiile privind achizițiile publice de la titlul IV din partea IV din Acordul de asociere. (3) La 10 februarie 2012, Republica Chile a comunicat Uniunii Europene intenția sa de a modifica anexa XII (la 18 octombrie 2012 fiind transmise informații suplimentare). În urma acestei notificări și în temeiul articolului 159 alineatul (2) din Acordul de asociere, părțile au considerat oportună luarea unei decizii de către Comitetul de asociere în vederea modificării anexei relevante, pentru a reflecta schimbările comunicate de către Republica Chile. (4) Modificarea constă în: (a) simplificarea listei entităților publice enumerate în dreptul fiecărui minister în apendicele 1 A din anexa XII, prin înlocuirea acesteia cu o clauză generală care să asigure includerea tuturor entităților subordonate ministerelor enumerate și (b) introducerea unei clauze generale pentru toate entitățile de la nivel local sau regional în apendicele 2 A. (5) Poziția care urmează să fie adoptată de Uniune în cadrul Comitetului de asociere UE-Chile ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comitetului de asociere cu privire la modificarea anexei XII de stabilire a listei entităților chiliene care fac achiziții în conformitate cu dispozițiile titlului IV din partea IV privind achizițiile publice, se bazează pe proiectul de decizie al comitetului respectiv anexat la prezenta decizie. Articolul 2 După adoptare, Decizia Comitetului de asociere se publică în Jurnalul Oficial al Uniunii Europene. Articolul 3 Prezenta decizie intră în vigoare la data adoptării. Adoptată la Bruxelles, Pentru Consiliu Președintele FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI 1. TITLUL PROPUNERII: Propunere de Decizie a Consiliului privind poziția care trebuie adoptată de Uniunea Europeană în cadrul Comitetului de asociere UE-Chile referitor la modificarea anexei XII la acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, de stabilire a listei entităților chiliene care fac achiziții în conformitate cu dispozițiile titlului IV din partea IV (Achiziții publice) 2. LINII BUGETARE: Capitolul și articolul Suma înscrisă în buget pentru exercițiul financiar în cauză: 3. IMPLICAȚII FINANCIARE X Propunerea nu are implicații financiare ¨ Propunerea nu are implicații financiare asupra cheltuielilor, dar are implicații financiare asupra veniturilor – efectul este următorul: (milioane EUR cu o zecimală) || || Linia bugetară || Venituri[2] || Perioadă de 1 an începând cu zz/ll/aaaa || [Anul n] Articolul 120 || Implicații asupra resurselor proprii || || Situația după acțiune || [n+1] || [n+2] || [n+3] || [n+4] || [n+5] || || || || || [1] JO L 352, 30.12.2002, p. 3. [2] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând costuri de colectare